Kort tid etter avgang ble flyet kapret av to tysktalende libanesere som hadde smuglet pistoler og håndgranater gjennom lufthavnens sikkerhetskontroll. Flyet fløy deretter først til Libanon (som på tidspunktet var i borgerkrig) der 19 gisler ble frigitt mot at flyet ble fylt med drivstoff. Senere fortsatte flyet til Alger, der ytterligere 20 av gislene ble frigitt. Flyet fløy deretter tilbake til Beirut, og siden frem og tilbake mellom Beirut og Alger ytterligere en gang.